Jaanuar 1990

Jaanuar 1990, kroonika Detsember 1989 – Jaanuar 1990 – Veebruar 1990 – Märts 1990 – Aprill 1990 – Mai 1990 – Juuni 1990 – Juuli 1990 – August 1990 – September 1990 – Oktoober 1990 – November 1990 – Detsember 1990 Glasgow sai Euroopa kultuuripealinnaks. Iirimaa sai Euroopa Liidu eesistujariigiks. Jugoslaavia dinaar muudeti 10 000 korda kallimaks. Jugoslaavia valuuta eest sai hakata vabalt ostma välisvaluutat. Norras ühinesid tööandjate organisatsioonid Norsk Arbeidsgiverforening, Norges Industriforbund ja Norsk Håndverkerforbund organisatsiooniks Næringslivets Hovedorganisasjon. Poola alustas esimese Ida-Euroopa riigina šokiteraapiat. Poola zlott devalveeriti rohkem kui 50% võrra. Mõned hinnad tõusid 400%. Poola väljus Varssavi Lepingu Organisatsioonist. Rumeenia Rahvusliku Päästmise Nõukogu esimees teatas mitmeparteilisuse legaliseerimisest. Berliinis Brandenburgi värava juures, mis detsembris 1989 avati, võttis üle 200 000 ida- ja läänesakslase koos uut aastat vastu. Üks toestik kukkus sisse, mille tagajärjel sai üks inimene surma ja sada inimest vigastada. Soome sotsiaal- ja tervishoiuminister Helena Pesola siirdus Kansaneläkelaitose direktoriks. Tema ametijärglaseks sai parlamendiliige Mauri Miettinen. Kokoomuse parlamendiliige Eva-Riitta Siitonen siirdus Uusimaa lääni maaherra'ks. Tema asemel läks Eduskunda 79-aastane Tuure Junnila, kellest sai Eduskunna vanim liige. Somero vald arvati Häme läänist üle Turu ja Pori lääni. Thames Television näitas Rowan Atkinsoni telesarja "Mr. Bean" esimest osa. Jõustus Northern Ireland Fair Employment Act. Šveitsi liidupresidendiks sai Arnold Koller. Morava linn Gottwaldow sai tagasi endise nime Zlín. Tšehhoslovakkia president Václav Havel külastas Ida-Berliini ja Münchenit ning tegi ettevaatlikke avaldusi Saksamaa taasühendamise kohta. Taanis läks eetrisse uudisteprogrammi "TV 2 Lorry" esimene saade. Saksamaal sai Wolfi fondi kunstipreemia Anselm Kiefer. USA seebiooperil "All My Children" oli 20. aastapäeva erisaade, kus tegelased Joe ja Ruth Martin vaatasid koos Erica Kanei, tema ema Mona ning Phoebe Wallingfordiga vana ajaleheväljalõigete albumit, mis läks üle mälestusväärseteks katkenditeks möödunud aastate saadetest. Rootsis ühinesid ajalehed Kvälsposten ja GT ajaleheks iDag. Ameerika Ühendriikide sissetung Panamasse: Panama endine juht Manuel Noriega andis end USA vägede kätte. Ta viidi Floridasse, et ta astuks kohtu ette süüdistusega narkootikumide salakaubaveos. Belgias andis prints Albert Belgia Punase Risti esimehena stardisignaali Rumeeniasse abi toimetavale rongile. Kreekas Lárisas varastati sõjaväeüksusest püssirohtu ja relvi. Ajaleht Rahva Hääl teatas Eestis klubi Liberaalsed Reformistid moodustamisest. Klubi asutasid Igor Gräzin, Siim Kallas, Kaljo Kiisk, Tõnu Laak, Mikk Mikiver, Rein Otsason, Indrek Toome ja Ülo Vooglaid. Rootsis Hudiksvallist loodes kukkus alla lennuk Piper PA-31. Kolm inimest sai surma. Pakistanis Ghotkis toimus rongide kokkupõrge, milles sai surma 310 inimest ning veel umbes 700 inimest sai viga. BBC1-s algas komöödiasari "One Foot in the Grave". Fishery Products International otsustas sulgeda oma tehased Kanadas Newfoundlandis. See tõi kaasa 1300 töökoha kadumise. Juan José Millás sai romaani "La soledad era esto" eest Nadali auhinna. Pisa torn suleti turvalisuskaalutlustel külastajatele. Kanadas CBS-is ja USA-s Disney Channelis algas telesari "Teekond Avonleasse". Saksa DV-s toimusid massimeeleavaldused, kus nõuti Saksamaa taasühendamist. Rumeenias Sibiu linnas astusid esimesed Securitate töötajad kohtu ette. Startis kosmoseprogrammi Space Shuttle 33. lend STS-32, kosmosesüstiku Columbia 9. lend. Pardal olid Daniel Brandenstein, James Wetherbee, Bonnie Dunbar, Marsha Ivins ja David Low. Tōkyōs viidi urn 1989. aastal surnud keiser Hirohito "vaimuga" üle keisripaleest lähedal asuvasse pühamusse. Stockholmis Finnboda laevatehases remondis olnud laev Sally Albatross sai tulekahjus tugevalt kannatada. Toimus kaks hääletusvooru Tallinna linnapea valimiseks. Linnapea jäi valimata. USA ettevõtete Time Inc. ja Warner Communications ühinemisel tekkis meediakontsern Time Warner. Belgia senat kiitis heaks seaduseelnõu, millega täisealisuse piiriks nähakse ette 18 aastat. Hiinas tühistati pärast Tiananmeni meeleavaldusi Pekingis seitse kuud kehtinud piiramisseisukord. Lubati ainult valitsust toetavaid meeleavaldusi. Rootsi rahandusminister Kjell-Olof Feldt esitles oma viimast eelarvepaketti. Egon Krenz astus Saksa DV parlamendist tagasi. Sofias otsustas Vastastikuse Majandusabi Nõukogu järk-järgult üle minna turumajanduslikumatele suhetele. USA Kaitseministeerium sõlmis Bell Helicopteriga 123 miljoni dollarise arenduslepingu õhusõiduki V-22 Osprey väljatöötamiseks. Zaires (praegu Kongo DV) tegi president Mobutu Sese Seko valitsusremondi, asendades kümme ministrit ja kuus riigisekretäri. Valitsuse liikmete arv vähenes 47-lt 31-le. Mihhail Gorbatšovi külaskäigu ajal toimus Vilniuses Katedraali väljakul 200 000 – 300 000 osavõtjaga miiting "Vabadus ja sõltumatus Leedule". ANT-i kohtuasi: Novorossiiskis peeti kinni tankide partii, mille kooperatiiv ANT püüdis riigist välja viia. Rumeenias kuulutati 12. jaanuar leinapäevaks 1989. aasta detsembri revolutsiooni ohvrite mälestuseks. Rumeenias keelustati Rumeenia Kommunistlik Partei. Rumeenia oli esimene Ida-Euroopa riik, kus kommunistlik partei keelustati. Rootsi sotsiaalministriks sai Ingela Thalén. USA Virginia osariigi kubernerina astus ametisse Douglas Wilder, esimene afroameeriklasest kuberner USA-s. Aserbaidžaani pealinnas Bakuus kutsus aserbaidžaanlaste meeleavaldus üles klaperjahile armeenlaste vastu. Toimus pogromm, mille käigus sai surma 132 armeenlast ja hukkus mõnikümmend Nõukogude sõdurit. Sellega algasid 1990. aasta armeenlaste pogrommid Bakuus, mis kestsid 19. jaanuarini. Jerevanis kuulutas Rahvuslik Armeenia Liikumine välja täieliku mobilisatsiooni. Taani riiklik raudtee-ettevõte DSB pani käima esimese IC3-rongi. Maailmapank avaldas maailma riikide rikkuse pingerea 1988. aasta andmetel. Kõige rikkamad riigid olid Šveits, Luksemburg ja Jaapan, kõige vaesemad Mosambiik, Etioopia ja Tšaad. Soome oli 8. kohal. Programmiviga halvas USA telefonivõrgu At&T, 60 miljonit inimest jäi üheksaks tunniks telefoniühenduseta. Mägi-Karabahhi sõda: Aserbaidžaanis jätkusid Mägi-Karabahhis ja mujal aserbaidžaanlaste ja armeenlaste kokkupõrked. Ülemnõukogu kuulutas välja erakorralise seisukorra. Mägi-Karabahhi viidi sisse Nõukogude Liidu väed. Bulgaaria Rahvuskogu tühistas Bulgaaria Kommunistliku Partei võimumonopoli. Kanada raudtee-ettevõte VIA Rail lõpetas rongi Super Continental reisid ning viis rongi The Canadian Canadian Pacific Railwaylt üle Canadian National Railwayle Toronto ja Vancouveri vahelisele marsruudile. Leedus keelati Nõukogude Liidu sõjaväelastel, kes ei ole Leedu alalised elanikud ega Leedu kodanikud, osalemine Leedu NSV Ülemnõukogu ja kohalike nõukogude valimistel. Berliinis ründasid tuhanded inimesed Stasi peakorterit, et näha oma toimikut. Kaheteistkümnenda Pariisi-Dakari ralli võitis mootorratastel itaallane Edi Orioli (Caviga) ja autodel soomlane Ari Vatanen (Peugeot). Mihhail Gorbatšov kirjutas alla NSV Liidu Ülemnõukogu Presiidiumi seadlusele "M. L. Rostropovitši ja G. P. Višnevskaja NSV Liidu kodakondsuse taastamisest". Tšehhoslovakkia parlamendi esimees Alexander Dubček külastas Strasbourgis Euroopa Parlamenti ning võttis vastu Sahharovi auhinna. McMartini lasteaia kohtuasi: Los Angeleses mõisteti endised McMartini lasteaia kasvatajad Raymond Buckey ja tema ema Peggy McMartin Buckey õigeks 52 lapse seksuaalse ahistamise süüasjas. Washingtoni linnapea Marion Barry vahistati FBI reidi käigus uimastite omamise pärast. Nõukogude Liidu lagunemine: Armeenia NSV kuulutas Aserbaidžaani NSV-le sõja. Arreteeriti Bulgaaria endine riigi- ja parteijuht Todor Živkov "etnilise vägivalla õhutamise, võimu kuritarvitamise ja riigi raha omastamise eest". Tšehhoslovakkia peaminister Marian Čálfa astus kommunistlikust parteist välja. NSV Liidu Ülemnõukogu Presiidium kehtestas Aserbaidžaani NSV-s eriolukorra. Bakuusse saadeti 26 000 sõdurit. Aserbaidžaani NSV Ülemnõukogu kuulutas selle otsuse ebaseaduslikuks ja agressiooniks Aserbaidžaani vastu. IAAF võttis dopingu tarvitamise üles tunnistanud Ben Johnsonilt ära 100 meetri jooksu maailmarekordi (9,83) ja siserekordid 50 m jooksus (5,55) ja 60 m jooksus (6,41). Kaabeltelevisiooni kaudu kanti üle MTV saatesarja "MTV Unplugged" esimene saade. Esineja oli ansambel Squeeze. Must jaanuar: Nõukogude väed hõivasid Bakuu ning tapsid rohkem kui 130 ja vigastasid rohkem kui 700 meeleavaldajat. Haiti valitsus kuulutas välja eriolukorra, mis kestis 29. jaanuarini. Kashmiris algasid kokkupõrked India vägede ja muslimi separatistide vahel. Egon Krenz heideti Saksamaa Sotsialistlikust Ühtsusparteist välja. John McEnroe diskvalifitseeriti ebasportliku käitumise eest 1990. aasta Austraalia lahtistelt meistrivõistlustelt tennises. Jugoslaavia Kommunistide Liit loobus põhiseadusega tagatud võimumonopolist Jugoslaavias. Suure õhureostuse tõttu keelati Milanos üheks päevaks autoliiklus kesklinnas. Robert Tappan Morris mõisteti süüdi Morrise ussi nimelise arvutiussi käikulaskmise eest. Kosovos leidsid aset albaanlaste massimeeleavaldused. Kanadas võtsid toorid vastu seaduse, millega kehtestati käibemaks (toote- ja teenusemaks). Kanadas astus Jean Charest valitsuskabinetist tagasi. Avianca lennul 52 sõitev lennuk kukkus Long Islandil Cove Necki külas alla. Põhjuseks oli lennuki meeskonna teadete vääritimõistmine Kennedy-nimelise rahvusvahelise lennujaama töötajate poolt. Belgias oli orkaan, milles tuule kiirus ulatus 156 kilomeetrini tunnis. Hukkus 11 inimest. Kogukahju oli üle 5 miljardi frangi. Algas kahepäevane Loode-Euroopat laastanud Burnsi päeva torm, milles hukkus 97 inimest. Tiraspoli linn Moldaavia NSV-s kuulutas välja iseseisvuse. Pakistani peaminister Benazir Bhutto sünnitas tütre. See oli esimene juhtum, kus ametis olev peaminister sünnitas. Suleti Rootsi väärtpaberibörs Valpskatten. Berliini müüri hakati lammutama. Liikenneturva teatas, et Soomes hukkus 1989. aastal liiklusõnnetustes 750 inimest ja sai vigastada umbes 13 000. See oli 1980. aastate rekord. Põhjuseks peeti ükskõiksuse kasvu. Paavst Johannes Paulus II alustas visiiti Roheneemesaartele, Guinea-Bissausse, Malisse, Burkina Fasosse ja Tšaadi. USA presidendi meeskonnale tarniti esimene kahest uuest Air Force One'ist. Esimese uue börsina pärast Teist maailmasõda alustas tööd Deutsche Terminbörse. Seoses pingelise olukorraga India osariigis Kashmiris kehtestati seal otsene sõjaväeline juhtimine ja komandanditund. Soome ametiühinguorganisatsiooni STTK esimees Jorma Reini nimetati alates veebruarist neljaks aastaks riiklikuks lepitajaks. Endine riiklik lepitaja Teuvo Kallio siirdus justiitsministeeriumi kantsleriks. Hondurase presidendiks sai Rafael Leonardo Callejas Romero. Taasloodi Leedu Kristlike Demokraatide Partei. Poola Ühinenud Töölispartei XI kongress lõpetas partei tegevuse. Valgevene NSV-s kuulutati valgevene keel riigikeeleks. Bukarestis toimus suurim meeleavaldus pärast detsembrit. Nõuti ajutise valitsuse tagasiastumist. Austraalia lahtised meistrivõistlused tennises võitis meesüksikmängus Ivan Lendlis, kes finaalis võitis Stefan Edbergi. Mängiti Ameerika jalgpalli Super Bowl XXIV. San Francisco 49ers võitis Denver Broncost 55:10. Saksamaa Sotsialistliku Ühtsuspartei endine juht Erich Honecker võeti haiglas vahi alla riigireetmise süüdistusega. USA Alaska osariigis Anchorage'is algas kohtuprotsess naftatankeri Exxon Valdez endise kapteni Joseph Hazelwoodi üle. Teda süüdistati hooletuses, mis põhjustas ühe rängema naftareostuse Ameerika ajaloos. Kanada kindralkuberneriks sai Ramon John Hnatyshyn. Rootsis suleti pankadevahelise konflikti tõttu kõik pangakontorid. USA New Jersey osariigis Holmsdelis teatasid Bell Labsi teadlased, et nad on loonud footonprotsessori. Moskvas avati esimene McDonald'si söögikoht NSV Liidus. Seda oli ehitama hakatud 3. mail 1989. 8. oktoobril 1990 avati Shenzhenis Mandri-Hiina esimene McDonald's. Arizona osariigis Tucsonis mõrvati liberaalne muslim Rashad Khalifa. Arvatakse, et tapja kuulus Al-Qā‘idah' rakukesse. USA president George W. Bush pidas esimese ettekande "Olukorrast riigis" ning tegi ettepaneku, et USA ja Nõukogude Liit kärbiksid oluliselt oma vägesid Euroopas.